钦定古今图书集成/明伦汇编/家范典/第083卷 > 《大戴礼记》。 > 《本命篇》
## 钦定古今图书集成/明伦汇编/家范典/第083卷 > 《大戴礼记》。 > 《本命篇》

男者任也子者孳也男子者言任天地之道如长万
物之义也故谓之丈夫丈者长也夫者扶也言长万
物也女者如也子者孳也女子者言如男子之教而
长其义理者也故谓之妇人妇人伏于人也

又

女有五不取逆家子者为其逆德也乱家子者为其
弃于天也丧父长子者为其无所受命也妇有七去
不顺父母去为其逆德也无子为其绝世也淫为其
乱族也妒为其乱家也有恶疾为其不可与共粢盛
也口多言为其离亲盗窃为其反义也